
ΤΕΥΧΟΣ ΔΕΥΤΕΡΟ 


Αρ. Φύλλου 1083 


31 Αυγούστου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 


την επωνυμία «ΙΔΡΥΜΑ ΚΑΤΕΡΙΝΑ ΒΑΣΙΛΕΙΑΔΟΥ» 
και την κύρωση του οργανισμού αυτού. 1 

ΑΠΟΦΑΣΕΙΣ 

Τροποποίηση του Κανονισμού Εσωτερικής Υπηρεσίας 

του Διοικητικού Πρωτοδικείου Θεσσαλονίκης. 2 

Απαγόρευση κυνηγίου περιορισμένης χρονικής διάρ¬ 
κειας στο Ν. Θεσπρωτίας. 3 

Σύσταση Νομικού Προσώπου Δ.Δ. στο Δήμο Αγίου 
Κωνσταντίνου Ν. Φθιώτιδας με την επωνυμία «Κέ¬ 
ντρο Ανοικτής Προστασίας Ηλικιωμένων Αγίου 

Κωνσταντίνου». 4 

Σύσταση Αμιγούς Επιχείρησης στο Δήμο Πολικής Ν. 
Κέρκυρας με την επωνυμία «Δημοτική Αναπτυξιακή 
Τεχνική Επιχείρηση». 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΑΤΕΡΙΝΑ ΒΑΣΙΛΕΙΑΔΟΥ» και την 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.4033/15.6.1999 πράξη της συμβολαιογρά¬ 
φου Αθηνών Βικτωρίας Παπαευαγγέλου, με την οποία ο 
Ιωάννης Βασιλειάδης του Παύλου σύστησε κοινωφελές 
ίδρυμα με την επωνυμία «ΙΔΡΥΜΑ ΚΑΤΕΡΙΝΑ ΒΑΣΙΛΕΙΑ- 
ΔΟΥ» και με έδρα το Αίγιο Αχάίας. 

2. Τις διατάξεις των άρθρων: 

α) 95 και 98 του Α.Ν. 2039/1939, 
β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Τηναριθμ. 42/13.12.1999 γνωμοδότηση του Συμβου¬ 
λίου Εθνικών Κληροδοτημάτων. 


4. Τηναριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στον Υφυ¬ 
πουργό Οικονομικών (ΦΕΚ 571 τ.Β'). 

5. Την αριθ. 2850/18.4.2000 κοινή απόφαση του Πρωθυ¬ 
πουργού και του Υπουργού Υγείας και Πρόνοιας, με την 
οποία ανατέθηκαν αρμοδιότητες στον Υπουργό Υγείας 
και Πρόνοιας (ΦΕΚ 565τ.Β/20.4.2000). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομικών και Υγείας 
Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΑΤΕΡΙΝΑΣ ΒΑΣΙΛΕΙΑΔΟΥ», η 
οποία έγινε από τον Ιωάννη Βασιλειάδη με την αριθ. 
4033/15-6-1999 πράξη της Συμβολαιογράφου Αθηνών Βι¬ 
κτωρίας Παπαευαγγέλου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθν. Παιδείας και Θρησκευμάτων και 
Υγείας - Πρόνοιας και διέπεται από τις διατάξεις της πα¬ 
ραπάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΚΑΤΕΡΙΝΑΣ ΒΑΣΙΛΕΙΑΔΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΚΑ¬ 
ΤΕΡΙΝΑΣ ΒΑΣΙΛΕΙΑΔΟΥ», που συστάθηκε από τον Ιωάννη 
Βασιλειάδη με την αριθ. 4033/15.6.1999 πράξη της συμ¬ 
βολαιογράφου Αθηνών Βικτωρίας Παπαευαγγέλου απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του Νόμου τούτου. 

2. Έδρα του ιδρύματος είναι το Αίγιο Αχάίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά την επωνυμία του ιδρύματος και στο 
μέσον αυτής φέρει την απεικόνιση μιας άγκυρας. 

Άρθρο 2 
Σκοπός 

Σκοπός του ιδρύματος είναι: Περιοριστικά για τους δη¬ 
μότες Αίγιου, περιλαμβανομένωντων Κοινοτήτων που εν¬ 
σωματώθηκαν με το σχέδιον Καποδίστριας. 

α) Ενίσχυση νέων ανθρώπων ηλικίας μέχρι 25 ετών για 
την ίαση από σοβαρό νόσημα, όταν η οικογενειακή οικο¬ 
νομική κατάσταση και τα χορηγούμενα από Ασφαλιστικά 
Ταμεία, ποσά, δεν επαρκούν. 

β) Υποτροφίες για Πανεπιστημιακές σπουδές χωρίς δια¬ 
γωνισμό, σε νέους - νέες που έχουν διακριθεί στις Λυκεια- 
κές Σπουδές τους και των οποίων η οικογενειακή οικονο¬ 
μική κατάσταση δεν επιτρέπει συνέχιση των σπουδών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Διακόσια εκατομμύρια (200.000.000) δραχμές σε με¬ 
τρητά, ομολογίες, καταθέσεις, αμοιβαία κεφάλαια και με¬ 
τοχές. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Σε εξαιρετικές περιπτώσεις και κατά την κρίση του 
Δ.Σ. επιτρέπεται η χρησιμοποίηση μέχρι δύο τοις εκατό 
(2%) ετησίωςτου κεφαλαίου του Ιδρύματος για την κάλυ¬ 
ψη των σκοπών του. 

Άρθρο 4 

Διοίκηση 

1) Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Τον εκάστοτε Μητροπολίτη Καλαβρύτων και Αιγια- 
λείας, ως Πρόεδρο. 

β) Τον Δήμαρχο Αιγίου ή του υπ’ αυτού οριζόμενο Αντι- 
δήμαρχο, ως μέλος. 

γ) Τον Πρόεδρο Πρωτοδικών Αιγίου ή το υπ’ αυτού ορι¬ 
ζόμενο μέλος του Δικαστικού Σώματος Αιγίου, ως μέλος. 

δ) Τον Βασίλειο Παπαθανασίου του Κων/νου, κάτοικο 
Αιγίου, ως μέλος ισοβίως ή μέχριπαραιτήσεώςτου. 

ε) Την Άννα Χριστοδούλου - Σουφλή του Στάικου, κάτοι¬ 
κο Αιγίου, ως μέλος ισοβίως ή μέχρι παραιτήσεώς της. 

2. Σε περίπτωση που τα παραπάνω ισόβια εκλείψουν ή 
αποχωρήσουν χωρίς να έχουν ορίσει με επιστολή τους, 
τους επίσης ισόβιους αντικαστάτες τους, το Διοικητικό 
Συμβούλιο εκλέγει νέο μέλος εκ των πλέον εγκρίτων και 
καταλλήλων μελών της κοινωνίας του Αιγίου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, πλην των περιπτώσεων της παραγράφου δ και ε του 
άρθρου 4, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99του Α.Ν. 2039/39. 


4. Το Διοικητικό Συμβούλιο συνεδριάζει τακτικά κάθε 
τρεις (3) μήνες και εκτάκτως οπότε το ζητήσει ο Πρόε¬ 
δρος ή τα τρία πέμπτα (3/5) αυτού με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξηςτου παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξειςτων άρθρων 101 και 102του Α.Ν. 2039/1939 και 
του από 20-12-1939 Β. Δ/τος. (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δενπεριλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντελές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξητωνπρακτικώντουΔιοικητι- 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 


Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, κατόπιν αποφάσεως του Δ.Σ. έχοντας την ευ¬ 
χέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δα- 
πανώντου ιδρύματος, το ύψος του οποίου καθορίζεται με 
απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
απάτην ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20-12-1939 σχετικού 
Δ/τος (ΦΕΚ552Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του Ιδρύματος - Τύχη της περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του να περιέρχεται δια την εκπλή- 
ρωσιν των σκοπών τους: 

α. Στην Μητρόπολη Καλαβρύτων και Αιγιαλείας το τριά¬ 
ντα τοις εκατό (30%). 

β. Στον φιλανθρωπικό Σύλλογο Αίγιου «Ο Καλός Σαμα¬ 
ρείτης»™ δέκα τοις εκατό (10%). 

γ. Στην τοπική Εφορεία Προσκόπων Αίγιου το δέκα πέ¬ 
ντε τοις εκατό (15%) δια την εκτέλεση έργων στον Κατα- 
σκηνωτικό χώρο προσκόπων στην τοποθεσία Πυργάκι Αί¬ 
γιου «Παύλος Βασιλειάδης». 

δ. Για την ενίσχυση οικογενειών του Δήμου Αιγίου το 
τριάντα τοις εκατό (30%) κατά την απόλυτη κρίση του ισο¬ 
βίου μέλουςτου Δ.Σ. Βασιλείου Παπαθανασίου. Εφ’ όσον 
αυτός δεν ευρίσκεται στη ζωή το ποσοστό να περιέρχεται 
εξ ημισείας στην Μητρόπολη Καλαβρύτων και Αιγιαλείας 
και στον «Καλό Σαμαρείτη», ως ανωτέρω υποπαράγραφοι 
2α και β του παρόντος άρθρου. 

ε. Στους Συλλόγους Αιγίου «Χορευτικός» πέντε τοις 
εκατό (5%), στη «Φιλαρμονική» πέντε τοις εκατό (5%) και 
στην Ιστορική Λαογραφική Εταιρεία Αιγίου πέντε τοις 
εκατό (5%). 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομικών και Υγείας - Πρόνοιας, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιουλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 


ΑΠΟΦΑΣΕΙ Σ 

Αριθ. 98809 (2) 

Τροποποίηση του Κανονισμού Εσωτερικής Υπηρεσίας 
του Διοικητικού Πρωτοδικείου Θεσσαλονίκης 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 
«Κώδικας Οργανισμού Δικαστηρίων και κατάστασης Δι¬ 
καστικών Λειτουργών» όπως αντικαταστάθηκε από το άρ¬ 
θρο 5 του Ν. 1 868/1989 και όπως τελικά αντικαταστάθηκε 
η παράγραφος 2 του άρθρου 17τουΝ. 1756/1988 εκ νέ¬ 
ου με την παράγραφο 4 του άρθρου 3 του Ν. 2479/1997, 
β) του άρθρου 29Ατου Ν. 1558/1985 (ΑΊ37) όπως προ- 
σετέθηκε με το άρθρο 27 του Ν. 2081/1992 (ΑΊ54) και 
τροποποιήθηκαν με το άρθρο 1 παρ. 2ατου Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 10058/4.7.2000 έγγραφο του Διοικητικού Πρωτο¬ 
δικείου Θεσσαλονίκης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του ισχύοντος Κανονισμού Εσωτερικής 
Υπηρεσίαςτου Διοικητικού Πρωτοδικείου Θεσσαλονίκης, 
όπως διαμορφώθηκε με την αριθ. 17/2000 απόφαση της 
Ολομέλειας του Δικαστηρίου αυτού η οποία έχει ως εξής: 

ΤΡΟΠΟΠΟΙΗΣΗ 

ΤΟΥ ΚΑΝΟΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΘΕΣΣΑΛΟΝΙΚΗΣ 

1. Το πρώτο εδάφιο της παρ. Ια του άρθ. του Κανονι¬ 
σμού Εσωτερικής Υπηρεσίας του Δικαστηρίου, τροπο¬ 
ποιείται ως ακολούθως: Το δικαστήριο διαιρείται σε δέκα 
τρία (13) Τμήματα, ήτοι: Α', Β', Γ. Δ', Ε', Στ', Ζ', Η', Θ', Γ ΙΑ', 
ΙΒ' και ΙΓ. 

2. Η παράγραφος 2 του άρθρου 1 «Τμήματα της Γραμ- 
ματείας» του Κανονισμού τροποποιείται ως ακολούθως: 
«Η Γραμματεία του Δικαστηρίου διαιρείται σε δέκα πέντε 
(15) τμήματα, ήτοι: Τμήμα καθαρογραφής, οργανικές θέ¬ 
σεις έντεκα (11) δακτυλογράφων. Τμήμα Προσδιορισμού 
και Ενδίκων Μέσων και Τμήματα Α', Β', Γ, Δ', Ε', Στ', Ζ', Η', Θ', 
Γ, ΙΑ', ΙΒ' και ΙΓ, τα οποία αντιστοιχούν στα τμήματα συνε¬ 
δριάσεων του Δικαστηρίου, οργανικές θέσεις υπαλλήλων 
πέντε (5) στο καθένα και τρία (3) γραφεία, ήτοι το γραφείο 
νομολογίας και έρευνας (άρθρο 20 Ν. 1756/1988), στο 
οποίο θα υπηρετεί ένας (1) υπάλληλος, στο γραφείο του 
Πρωτοκόλλου, στο οποίο θα υπηρετεί ένας (1) υπάλληλος 
και στο γραφείο δικαστικών επιμελητών, οργανικές θέσεις 
δικαστικών επιμελητών είκοσι (20). Το γραφείο νομολογίας 
και έρευνας διευθύνεται από δικαστή. Το γραφείο Πρωτο¬ 
κόλλου, Νομολογίας και Έρευνας και δικαστικών Επιμελη¬ 
τών θα υπάγεται απευθείας στο Γραμματέα Διεύθυνσης 
του Διοικητικού Πρωτοδικείου. 

3. Η παράγρ. 3δ εδ. πρώτο του άρθρου 1 του Κανονι¬ 
σμού, τροποποιείται ως ακολούθως: «Στα τμήματα Α', Β', 
Γ', Δ', Ε', Στ', Ζ', Η', Θ', Γ, ΙΑ', ΙΒ' και ΙΓ' ανήκει κάθε εργασία 
που ανάγεται στη συζήτηση των υποθέσεωντου αντίστοι¬ 
χου τμήματος Τριμελούς και Μονομελούς συνθέσεως κα¬ 
τά την καθοριζόμενη από τον Πρόεδρο του Συμβουλίου 
που διευθύνειτο δικαστήριο σειρά». 

4. Το εδάφιο πρώτο του άρθρου 2 του Κανονισμού, τρο- 

ποποιείται ως ακολούθως: «Οι ημέρες που συνεδριάζουν 
τα παραπάνω Τμήματα (Α', Β', Γ', Δ', Ε', Στ', Ζ',Η',Θ', Γ, ΙΑ', 
ΙΒ' και ΙΓ) με τριμελή και μονομελή σύνθεση, στην κύρια 
έδρα του, είναι όλες οι ημέρες της εβδομάδας, εκτός από 
τις ημέρες του Σαββάτου και Κυριακής και τις άλλες κατά 
νόμο εξαιρέσεις (άρθρο 1 παρ. 1 και 11 Π.Ν.Π. της 29-12- 
1980 που κυρώθηκε με το νόμο 1157/1981, Φ.Ε.Κ. Α' 126) 
και στις μεταβατικές έδρες του (Κατερίνης, Κιλκίς, Πολυ¬ 
γύρου) είναι η ημέρα της εβδομάδας Δευτέρα». 

Μετά από αυτά συντάχθηκε το παρόν πρακτικό, το 
οποίο, αφού θεωρήθηκε και εγκρίθηκε από τον Πρόεδρο 
του Τριμελούς Διοικητικού Συμβουλίου του Δικαστηρίου, 
υπογράφεται από τον ίδιο, τα μέλη και τη Γραμματέα. 

Ο Πρόεδρος του Τριμ. Διοικ. Συμβουλίου: Κωνστάντιος 
Παππάς 

Η Γραμματέας: Ανθή Βαρδάκα Α' ΠΕ 

Τα μέλη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙδΑυγούστου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-*- 

Αριθ. 2545 (3) 

Απαγόρευση κυνηγίου περιορισμένης χρονικής 
διάρκειας στο Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 
«περί δασικού κώδικα» που προστέθηκε με το άρθρο 7 
παρ. 3 του Ν. 177/75 «περί αντικατάστασης και συμπλή¬ 
ρωσης διατάξεων του Ν.Δ. 86/69». 

2. Τις διατάξεις του Π.Δ. 94/93 (ΦΕΚ 40/Α/22.3.93) «πε¬ 
ρί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γεωργίας». 

3. Τιςδιατάξειςτου Ν. 2503/95 (ΦΕΚ 107τ. Α/30.5.97) Δι¬ 
οίκηση, οργάνωση, στελέχωση της περιφέρειας ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 

4. Την αριθμ. 414585/29.11.85 (ΦΕΚ 757/18.12.85) κοι¬ 
νής απόφασης των Υφυπουργού Εθνικής Οικονομίας και 
Αναπλ. Υπουργού Γεωργίας «Μέτρα διαχείρησης της 
άγριας πτηνοπανίδας». 

5. Την αριθμ. 25487/30.9.97 απόφαση του Γεν. Γραμ. 
Περιφέρειας Ηπείρου «περί εξουσιοδότησης των προϊ¬ 
σταμένων Δ/νσεων Νομών και Δασαρχείων περιφέρειας». 

6. Το με αριθμ. 33/24.7.2000 έγγραφο του Κυνηγ. Συλ¬ 
λόγου Παραμυθιάς. 

7. Την με αριθμ. ΔΥ/7.8.2000 πρόταση της Δασοπόνου 
Κατερίνας Γκαμπρέλα. 


8. Το γεγονός ότι στις 20.8.2000 λήγει η με αριθμ. 
2044/9/6.7.95 Δ.Α.ΔΟήρας στην περιοχή των Δημ. Διαμε¬ 
ρισμάτων Καρυωτίου, Χρυσαυγής επαρχίας Σουλίου Ν. 
Θεσπρωτίας και οι λόγοι για τους οποίους είχε απαγο- 
ρευθεί το κυνήγι όλων των θηραμάτων για περιορισμένη 
χρονική διάρκεια στην περιοχή αυτή εξακολουθούν να 
υπάρχουν, διότι επικρατούν ιδανικές συνθήκες για την 
επιβίωση και ανάπτυξη όλων των θηραμάτων, αποφασί¬ 
ζουμε: 

Ανανεώνουμε την ισχύ της με αριθμ. 1772/27.6.95 από¬ 
φασης του περ/κού Δ/ντή Θεσ/τίας, για άλλα πέντε (5) 
χρόνια και απαγορεύουμε το κυνήγι όλωντων θηραμάτων 
από 20.8.2000 μέχρι 31.7.2005 στην περιοχή των Δημ. 
Διαμ. Καρυωτίου, Χρυσαυγής, Επαρχίας Σουλίου, Νομού 
Θεσπρωτίας, σε έκταση - εμβαδού 30.500 στρεμ. περί¬ 
που, όπως απεικονίζεται στο συνημμένο χάρτη και ορίζε¬ 
ται ως ακολούθως: 

Αρχίζει από κορυφογραμμή Γκορίλλα όπου βρίσκεται η 
Ασκητική σπηλιά Αγίου Αρσενίου ακολουθεί την κορυφο- 
γραμμή (Γκορίλλα) νοτιοανατολικά μέχρι Άσπρη Σκάλα 
κατέρχεται την χαράδρα Κρανιάς μέχρι Τσέπι Κοντού, συ¬ 
νεχίζει κατωφερικά περικλείοντας το Κάστρο Βέλλιανης, 
από εκεί συνεχίζει και φθάνει στην εκκλησία Αγίου Νικο¬ 
λάου Βέλλιανης μέχρι την τοποθεσία Κρεμαστή, ακολου¬ 
θεί Λάκκο Γκελονίτι, συνεχίζει στις τοποθεσίες Ρόδος - 
Μέγατα - Ράχη Χασάν, ακολουθεί επαρχειακό δρόμο Βέλ- 
λιανης - Καρυωτίου, μέχρι τη θέση «εικόνισμα» συνεχίζει 
επαρχιακό δρόμο προς Παραμυθιά και φθάνει μέχρι το 
Λάκκο Χόνδρου από εκεί συνεχίζει και φθάνει στα υψώ¬ 
ματα «Ταμπούρι» μέχρι υψώματα κατασκηνώσεων όπου 
υπάρχει περίφραξη αναδάσωσης. Ακολουθεί την περί- 
φραξη αναδάσωσης και φθάνει μέχρι τον επαρχιακό δρό¬ 
μο Παραμυθιάς - Αγίας Κυριακής, στη θέση «Βρύση Κόκ- 
κορη». Συνεχίζει τον επαρχιακό δρόμο μέχρι «Κούλια» 
ακολουθεί ανωφερικά και φθάνειτο ύψωμα Ντέργου, συ¬ 
νεχίζει προς τα δεξιά την κορυφογραμμή μέχρι την Ασκη¬ 
τική σπηλιά Αγίου Αρσενίου όπου και άρχισε. 

Η ισχύς της παρούσας αρχίζει από 20.8.2000 και λήγει 
στις 31.7.2005. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα Κυ¬ 
βερνήσεως (άρθρο 3 Ν 177/75 ΦΕΚ 205/Α/1975). 

Οι παραβάτες της παρούσας τιμωρούνται με τις ποινές 
που προβλέπονται από τα άρθρα 287 παρ. 9 και 18 του 
Ν.Δ. 86/69 «περί δασικού κώδικα» ή άρθρο 9 παρ. 3 της 
αριθμ. 414985 /85/ΦΕΚ 757/Β/85) κοινής απόφασης» μέ¬ 
τρα διαχείρησης της άγριας πανίδας». 

Ηγουμενίτσα, 7 Αυγούστου 2000 

Με εντολή Γ ενικού Γ ραμματέα Περιφέρειας 
Ο Διευθυντής Δασών κ.α.α. 

ΑΘΑΝΑΣΙΟΣ ΓΚΑΝΤΖΙΟΣ 

Αριθ. 11114 (4) 

Σύσταση Νομικού Προσώπου Δ.Δ. στο Δήμο Αγίου Κων¬ 
σταντίνου Ν. Φθιώτιδας με την επωνυμία «Κέντρο 
Ανοικτής Προστασίας Ηλικιωμένων Αγίου Κωνστα¬ 
ντίνου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την αριθ. 47/2000 απόφαση του Δημοτικού Συμβου¬ 
λίου Αγίου Κωνσταντίνου, με την οποία προτείνεται η σύ¬ 
σταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων Αγίου Κωνσταντί¬ 
νου», αποφασίζουμε: 

Συνιστούμε Νομικό Πρόσωπο με την επωνυμία «Κέντρο 
Ανοικτής Προστασίας Ηλικιωμένων Αγίου Κωνσταντί¬ 
νου». 

1. Σκοπός του Νομικού Προσώπου είναι: 

α. Η παροχή υπηρεσιών για την αντιμετώπιση βιολογι¬ 
κών, ψυχολογικών και κοινωνικών προβλημάτων των ηλι¬ 
κιωμένων ατόμων του οικείου Δήμου. 

β. Η ενημέρωση του ευρύτερου κοινού για τα προβλή¬ 
ματα και τις ανάγκες των ηλικιωμένων ατόμων και η συ¬ 
νεργασία με τους ειδικούς φορείς για την αντιμετώπισή 
των. 

γ. Η έρευνα σχετικών θεμάτων με τους ηλικιωμένους. 

2. Πόροι του Ν.Π. είναι: 

α. Η ετήσια επιχορήγηση του Δήμου, 
β. Οι επιχορηγήσεις και κέθε είδους παροχές του Κρά¬ 
τους είτε απευθείας στο Νομικό Πρόσωπο, είτε προς το 
Δήμο Αγίου Κωνσταντίνου για το Νομικό τούτο Πρόσωπο. 

γ. Οι κάθε είδους συνδρομές,εισφορές, δωρεές, κλη¬ 
ρονομιές και κληροδοσίες, 
δ. Έσοδα από τη συμβολική συμμετοχή μελών, 
ε. Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο, 
στ. Οι πρόσοδοι από την ίδια περιουσία του. 
ζ. Η κάθε είδους νόμιμη πρόσοδος. 

3. Περιουσία του Ν.Π. είναι: 

α. Τα ακίνητα που τυχόν θα παραχωρηθούν από τον οι¬ 
κείο Δήμο και τρίτους για την ανάπτυξη των εγκαταστά- 
σεώντου. 

β. Η κινητή περιουσία αυτού (έπιπλα, όργανα, συσκευ¬ 
ές). 

4. Το Ν.Π. διοικείται από επταμελές Διοικητικό Συμβού¬ 
λιο που τα μέλη του ορίζονται σύμφωνα με τις διατάξεις 
του άρθρου 203 του Π.Δ. 410/95 (Δ.Κ.Κ.), και αποτελείται 
από: 

α. Τον εκάστοτε Δήμαρχο ή Αντιδήμαρχο ή άλλο Δημο¬ 
τικό Σύμβουλο, που ορίζεται από αυτόν, ως Πρόεδρο. 

β. Ένα Δημοτικό Σύμβουλο που ορίζεται με απόφαση 
του Δημοτικού Συμβουλίου. 

γ. Ένα αιρετό μέλος του Ν.Π.Δ.Δ. που εκλέγεται ανάμε¬ 
σα στα μέλη του από αυτά. 

δ. Μία Κοινωνική Λειτουργό υπάλληλο του Υπουργείου 
Υγείας και Πρόνοιας που ορίζεται από το Υπουργείο αυ¬ 
τό. 

ε. Έναν αιρετό εκπρόσωπο των εργαζομένων στο 
Κ.Α.Π.Η. 

στ. Έναν εκπρόσωπο των Ομοσπονδιώντων Συνταξιού¬ 
χων. 


ζ. Ένα Δημότη, που θα προτείνει ο Δήμαρχος ανάμεσα 
σε πρόσωπα που ασχολούνται με ανθρωπιστικά επαγγέλ¬ 
ματα, που ορίζεται με απόφαση του Δημοτικού Συμβουλί¬ 
ου. 

5. Η θητεία των μελών του Δ.Σ. του Ν.Π. ακολουθεί τη 
δημοτική περίοδο. 

6. Το Νομικό Πρόσωπο θα εκπροσωπείται στα Δικαστή¬ 
ρια και σε κάθε άλλη αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Ακροτελεύτιο άρθρο 

Η δαπάνη που προκαλείται από την απόφαση αυτή σε 
βάρος του προϋπολογισμού του Δήμου Αγίου Κωνσταντί¬ 
νου είναι (3.000.000) δρχ. γιατοτρέχονέτος και όμοια για 
καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Αυγούστου 2000 

Με εντολή Γεν. Γραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 

-♦- 

Αριθ. 13580 (5) 

Σύσταση Αμιγούς Επιχείρησης στο Δήμο Παλικής Ν. Κέρ¬ 
κυρας με την επωνυμία «Δημοτική Αναπτυξιακή Τεχνι¬ 
κή Επιχείρηση». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΩΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος 410/1995. 

2. Τις διατάξεις του Ν. 2503/1997. 

3. Την αριθ. 323/9.7.2000 απόφαση του Δημοτικού Συμ¬ 
βουλίου Παλικής περί συστάσεως αμιγούς δημοτικής επι¬ 
χείρησης με την επωνυμία «ΔΗΜΟΤΙΚΗ ΑΝΑΠΤΥΞΙΑΚΗ 
ΤΕΧΝΙΚΗ ΕΠΙΧΕΙΡΗΣΗ ΔΗΜΟΥ ΠΑΛΙΚΗΣ (Δ.Α.Τ.Ε.Δ.Π.)». 

4. Την αριθ. 12321/13.7.2000 απόφαση Γενικής Γραμ¬ 
ματέας Περιφέρειας Ιονίων Νησιών «περί μεταβιβάσεως 
δικαιώματος υπογραφής με εντολή της...». 

5. Τη συνημμένη οικονομοτεχνική μελέτη, αποφασίζου¬ 
με: 

1. Συστήνουμε στο Δήμο Παλικής του Νομού Κεφαλλη¬ 
νίας Αμιγή Δημοτική Επιχείρηση με την επωνυμία «ΔΗ¬ 
ΜΟΤΙΚΗ ΑΝΑΠΤΥΞΙΑΚΗ ΤΕΧΝΙΚΗ ΕΠΙΧΕΙΡΗΣΗ ΔΗΜΟΥ 
ΠΑΛΙΚΗΣ» ως Νομικό Πρόσωπο Ιδιωτικού Δικαίου το 
οποίο διέπεται από τις διατάξεις των άρθρων 277 έως 
284, 287, 291 και 304 του Π. Δ/τος 410/95. 

2. Σκοποί της Επιχείρησης είναι: 

Η περιβαλλοντική ευαισθητοποίηση και η διαχείριση 
του Περιβάλλοντος. 

Η συντήρηση και επισκευή των δικτύων ύδρευσης - απο¬ 
χέτευσης και βιολογικού καθαρισμού όμβριων. 

Η σύνταξη, εκπόνηση, ανάθεση και εποπτεία μελετών 
για την κατασκευή και επέκταση έργων, ύδρευσης, απο¬ 
χέτευσης, βιολογικού καθαρισμού, δικτύου όμβριων και 
αντιπλημμυρικών έργων (ριό]θοΙ ΜαπαροπιεπΙ). 

Η αξιοποίηση και διαχείριση των ελεύθερων χώρων. 

Η εφαρμογή προγράμματος ανακύκλωσης με διαλογή 
στην πηγή. 

Η ανάληψη δραστηριοτήτων που έχουν σχέση με την 
πυρασφάλεια των δασών, την καθαριότητα και την αισθη¬ 
τική των τουριστικών περιοχών (ακτές κ.λπ.). 

Η λειτουργία τμήματος Περιβαλλοντικής Εκπαίδευσης 
και ευαισθητοποίησης των κατοίκων. 

Η διαχείριση του φυσικού και αστικού περιβάλλοντος 
της περιφέρειας του Δήμου και της ευρύτερης περιοχής. 

Η έκδοση φυλλαδίων περιβαλλοντικής ευαισθητοποίη- 
σης και ενημέρωση των Δημοτών. 

Η ανάπτυξη συνεργασιών με τρίτους για την επίτευξη 
των σκοπών της Επιχείρησης. 

3. Διάρκεια της Επιχείρησης: Η διάρκεια της επιχείρη¬ 
σης ορίζεται να είναι 50 (πενήντα) χρόνια από τη δημοσί¬ 
ευση της απόφασης αυτής στην Εφημερίδα της Κυβερ- 
νήσεως. 

4. Έδρα της Επιχείρησης: Έδρα της επιχείρησης θα εί¬ 
ναι το Ληξούρι, έδρα του Δήμου Παλικής του Νομού Κε¬ 
φαλληνίας. 

5. Διοίκηση της Επιχείρησης: Η επιχείρηση διοικείται 
από επταμελές (7) Διοικητικό Συμβούλιο το οποίο μαζί με 
τους αναπληρωτές του θα ορίζονται από το Δημοτικό 
Συμβούλιο Παλικής σύμφωνα με το άρθρο 278 του Π. 
Δ/τος 410/95. Από τα μέλη του Διοικητικού Συμβουλίου. 

α) Τέσσερα (4) τουλάχιστον θα είναι αιρετοί Δημοτικοί 
Σύμβουλοι εκ των οποίων ο ένας θα προέρχεται από την 
μειοψηφία. 

β) Τρεις (3) δημότες ή κάτοικοι του Δήμου Παλικής που 
θα έχουν πείρα ή σχετικές με το αντικείμενο της επιχείρη¬ 
σης γνώσεις. 

γ) Ένας (1) θα είναι εκπρόσωπος των εργαζομένων 
στην επιχείρηση στην περίπτωση που ο αριθμός των απα- 
σχολουμένων είναι μεγαλύτερος των 20 ατόμων (χωρίς 
να απαιτείται αλλαγή της συστηματικής πράξης). 

6. Περιουσιακά στοιχεία: Τα περιουσιακά στοιχεία που 
θα χρησιμοποιήσει η Δ.Α.Τ.Ε.Δ.Π. θα είναι όλος ο διαθέ¬ 
σιμος χώρος του Δήμου Παλικής (Ληξουρίου και Δημοτι¬ 
κών Διαμερισμάτων). 

7. Απαιτούμενο Κεφάλαιο της Επιχείρησης: Το αρχικό 
κεφάλαιο που θα διαθέσει ο Δήμος Παλικής στη 
Δ.Α.Τ.Ε.Δ.Π. ορίζεται σε 10.000.000 (δέκα εκατομμύρια 
δρχ·). 

8. Πόροι της επιχείρησης: Οι οικονομικοί πόροι της επι¬ 
χείρησης αναμένεται να προέλθουν από: 

α) Τη διαχείριση προγραμμάτων της ΕΈ. ή άλλων δη¬ 
μοσίων φορέων. 


β) Προγραμματικές συμβάσεις μέσω των οποίων θα 
μπορεί να αναλαμβάνει την εκτέλεση, έργων συντήρη¬ 
σης, επέκτασης και κατασκευής δικτύων ύδρευσης - απο¬ 
χέτευσης - βιολογικού καθαρισμού, εκπόνησης μελετών, 
επιβλέψεων και λοιπών δραστηριοτήτων, 
γ) Την εκμετάλλευση της περιουσίας της επιχείρησης, 
δ) Έσοδα από κληροδοτήματα, εισφορές, δωρεές κ.λπ. 

9. Διάλυση της επιχείρησης. 

Η επιχείρηση διαλύεται: 

α) με απόφαση του Δημοτικού Συμβουλίου με την από¬ 
λυτη πλειοψηφία των μελών του, 
β) όταν λήξει χωρίς να παραταθεί, 
γ) Σε περίπτωση πτώχευσης της επιχείρησης. 

10. Εκκαθάριση της επιχείρησης: Εκτός από την περί¬ 
πτωση πτώχευσης η εκκαθάριση γίνεται από εκκαθαρι- 
στές που ορίζονται από το Δημοτικό Συμβούλιο. Στην εκ¬ 
καθάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις, ρευστοποιείται η περιουσία 
και πληρώνονται τα χρέη της επιχείρησης. Το υπόλοιπο 
περιέρχεται στο Δήμο. 

11. Η Συγκρότηση, Λειτουργία, Διαχείριση και Επο- 
πτεία: Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπονται από τις 
σχετικές διατάξεις του Π. Δ/τος 410/95 Δ.Κ.Κ.. Ν. 2503/ 
97και την αριθ. 25027/1984 απόφαση του Υπουργού 
Εσωτερικών που δημοσιεύθηκε στο αριθ. 244/19.4.1984 
ΦΕΚ τεύχος Β'. 

12. Κάλυψη δαπάνης: Από τις διατάξεις αυτές προκα- 
λείται δαπάνη σε βάρος του προϋπολογισμού του Δήμου 
Παλικής ύψους 10.000.000 δρχ. για το έτος 2000. Για την 
αντιμετώπιση της εν λόγω δαπάνης έχει εγγράφει ισόπο¬ 
ση πίστωση στον Κ.Α. 21.212.2 του προϋπολογισμού του 
Δήμου Παλικής τρέχοντος έτους με την ένδειξη «προαι¬ 
ρετικές επιχορηγήσεις σε Δημοτικές Επιχειρήσεις». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 31 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΙΑΝΝΗΣ ΠΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




